open-index/open-wikipedia-markdown huggingface dataset:
Seën van Aäron

[duimnael|'n Skare trek tydens [Pesach by die Westelike Muur saam om die priesterlike seën te ontvang]]

Die **priesterlike seën van Aäron** (ברכת כהנים; *birkat kohanim*), ook bekend as die **uitstrek van die hande** (Hebreeus: *nesiat kapajim*), of **dukhanen** (van die Jiddisje woord *dukhan* – platform – omdat die seëning van 'n verhewe rostrum uitgespreek word), is 'n Hebreeuse gebed wat deur die kohanim, oftewel priesters voorgedra word. Volgens die Tora is hulle as afstammelinge van Aäron, wat die eerste hoëpriester en ouer broer van Moses was, deur God aangewys om in die tabernakel te werk, en die Israeliete by te staan in seëninge, bediening, offerhandes en versoening vir hul sondes voor God, vir alle ewigheid.

Soos in die Tora voorgeskryf, is dit die gewyde taak van die kohanim om hulle hande op te hef en die mense te seën, en God belowe (in Numeri 6:27) dat die volk geseën sal word wanneer die kohanim op hierdie wyse sy Naam oor hulle uitspreek. In die Joodse tradisie, het uitsprake van Joodse wysgere beklemtoon dat alhoewel dit die priesters is wat die seëning uitvoer, dit nie hulle is, of die seremoniële praktyk om hulle hande na die volk uit te strek wat die seëning meebring nie, maar sou dit eerder God se wil wees dat Sy seëning deur die hande van die kohanim oorgedra sou word.

Selfs ná die vernietiging van die Tweede Tempel in Jerusalem, is die gebruik voortgesit in Joodse sinagoges, en vandag selfs in meeste Joodse gemeenskappe, dat die kohanim die aanbidders seën in die sinagoge tydens spesiale Joodse gebedsdienste.

Die teks van die priesterlike seëning wat deur die kohanim voorgedra word, en wat in (Numeri 6:24-26 van) die Tora opgeskrywe staan, is:

: Mag die HERE julle seën en julle beskerm –
:: יְבָרֶכְךָ יהוה, וְיִשְׁמְרֶךָ
:: (*Jewārēg-gā Adōnāi wejisjmerēgā …*)
: Mag die HERE Sy aangesig oor julle laat skyn en julle genadig wees –
:: יָאֵר יהוה פָּנָיו אֵלֶיךָ, וִיחֻנֶּךָּ
:: ("*Jāʾēr Adōnāi pānāw ēlegā wigoennékkā …*)
: Mag die HERE Sy aangesig na julle ophef en julle vrede gee –
:: יִשָּׂא יהוה פָּנָיו אֵלֶיךָ, וְיָשֵׂם לְךָ שָׁלוֹם
:: ("*Jissā Adōnāi pānāw ēlegā wijāsēm legā, sjālōm.*")

## Verwysings 
## Eksterne skakels 
* Seën van Aäron in Hebreeus, Youtube
* Birkat Kohanim, The Priestly Blessing, John J. Parsons
Natoli

**Natoli** is 'n Italiaanse familienaam.

Dit kan verwys na:
* Carlotta Natoli (born 1971), Italiaanse aktrise
* Guido Natoli (1893-1966), Italiaanse bankier
* Giacomo Natoli (1846-1896), Italiaanse bankier en politikus
* Giovanni Natoli, Sisiliaanse edelman
* Giuseppe Natoli (1815-1867), Italiaanse staatsman
* Luigi Natoli (1799-1875), Sisiliaanse aartsbiskop
* Piero Natoli (1947–2001), Italiaanse akteur, direkteur en draaiboekskrywer
* Vincenzo Natoli (1690-1770), Sisiliaanse landdros

Dit kan ook verwys na die:
* Natoli-familie;
* Natoli-paleis in Palermo, Sisilië.
* Palazzo dei Principi Natoli in Torre Archirafi, Sisilië.
Spinnekopagtiges

**Spinnekopagtiges** of **spinagtiges** (*Arachnida*) is 'n biologiese klas van agtpotige geleedpotige diere. Dit is 'n hoogs suksesvolle groep wat hoofsaaklik grondlewende ongewerweldes, soos die spinnekoppe, skerpioene, bosluise, myte en 'n aantal kleiner groepe, bevat.

## Kenmerke 
Alle spinnekopagtiges het vier paar pote, en kan maklik van insekte, wat net 6 pote het, onderskei word. In sommige spesies is die voorpote vir sensoriese persepsie aangepas, terwyl ander spesies twee ekstra aanhangsels het wat vir voeding, verdediging, en sensoriese doeleindes gebruik word. Dié ekstra aanhangsels word soms só groot dat dit soos 'n ekstra paar pote lyk.

Spinnekopagtiges het geen antennes (voelhorings) of vlerke nie. Die liggaam is meestal in twee segmente gedeel. Die kop en borsstuk is saamgesmelt tot 'n kopborsstuk (*cephalothorax*) met 'n buiksegment of abdomen daaragter. Hulle lengte wissel van kleiner as 1 millimeter (myte en bosluise) tot 23 sentimeter (skerpioene). Die mannetjies is gewoonlik kleiner as die wyfies.

Soos alle geleedpotiges het spinnekopagtiges 'n eksoskelet. Hulle het ook 'n interne struktuur van kraakbeenagtige weefsel, wat aan sekere spiergroepe geheg is.

Bykans alle spinnekopagtiges is grondlewend. Sommige leef egter in varswater, of selfs in die see.

## Taksonomie 
duimnael|230px|Basiese eienskappe van Spinnekopagtiges: vier paar pote (1) liggaam is in twee segmente verdeel: kopborsstuk (2) en die abdomen (3).

Die klas bestaan uit die volgende ordes:
* Amblypygi
* Araneae (regte spinnekoppe)
* Holothyrida
* Ixodida (bosluise)
* Mesostigmata
* Opilioacarida
* Opiliones
* Palpigradi
* Pseudoscorpiones
* Ricinulei
* Sarcoptiformes
* Schizomida
* Scorpiones (skerpioene)
* Solifugae (baardskeerder-spinnekoppe)
* Thelyphonida
* Trombidiformes
*Uropygi

## Fotogalery 

Lêer:Palystes superciliosus, a, Pretoria.jpg|Reënspinnekop
Lêer:Ixodes hexagonus (aka).jpg|Bosluis
Lêer:Tetranychus urticae with silk threads.jpg|Rooimyt
Lêer:Scorpion Photograph By Shantanu Kuveskar.jpg|Skerpioen

## Verwysings 
## Eksterne skakels 
* 
*
Hawe

[duimnael|[Tafelbaai is 'n natuurlike hawe.]]
duimnael|'n Hawe in Griekeland.

'n **Hawe** is 'n beskutte stuk water aan 'n kus waar skepe kan anker. Hawens kom natuurlik voor, maar kan ook kunsmatig aangelê word. Durban, Tafelbaai en Saldanhabaai is voorbeelde van natuurlike hawens.

Hawens word dikwels gebruik om mense en goedere op en van skepe af te laai. Vir die rede ontstaan groot stede om hawens en word 'n vervoernetwerk van die hawe na die binneland aangelê. Die vervoernetwerk bestaan meestal uit paaie en treine, maar goedere kan ook per pyplyn, vliegtuig of oor riviere vervoer word.

'n Hawe het gewoonlik 'n kaai (gemesselde aanlêplek vir skepe) met steunpilare waaraan die skepe kan vasgemeer (teen vasgebind word). Groot hyskrane word opgerig om goedere op en van die skepe te laai. Ligtorings word om hawens gebou om gevaarlike gebiede aan te dui en golfbrekers word soms ingespan om die water tot bedaring te bring. Baggerbote word gebruik om modder en sand van die hawe se bodem te verwyder.

Suid-Afrika se belangrikste kommersiële hawens is dié van Durban, Kaapstad, Saldanhabaai, Richardsbaai, Gqeberha en Oos-Londen. Durban is die land se besigste hawe en hanteer algemene vrag, veral graanuitvoere. Kaapstad, die tweede besigste hawe, spesialiseer in die uitvoer van sagtevrugte, wyn en groente. Saldanhabaai, daarteenoor, is spesifiek vir die uitvoer van mineraalerts gebou.

Shanghai in China is die grootste hawe ter wêreld, terwyl Singapoer nommer twee op die lys is. Shanghai se hawe het ongeveer 32,5 miljoen vraghouers in 2012 hanteer. Singapoer se hawe het in dieselfde jaar 31,6 miljoen houers hanteer.

## Lees ook 
*CPPI-indeks

## Verwysings 
## Eksterne skakels 
*
Framingham

**Framingham** [ˈfreɪmɪŋˌhæm]  is 'n nedersetting in die Middlesex-distrik (*Middlesex County*) van die Amerikaanse deelstaat Massachusetts met 'n bevolking van 68&nbsp;318 volgens die sensus van 2010. Framingham, wat in 1700 gestig en sowat 30 km wes van Boston geleë is, is die 14de mees bevolkte munisipaliteit in die deelstaat. 

Met TJX Companies, Inc. en Staples, Inc. het twee van die grootste Amerikaanse handelsreuse hulle hoofkwartier in Framingham, net soos Bose Corporation, 'n vervaardiger van oudio-toerusting met wêreldwye belange.  Die Amerikaanse nuuskanaal CNN se program *Money* het Framingham in 2012 36ste geranglys in sy top 100-lys van die 100 mees leefbare plekke in die VSA.

Framingham het daarnaas op verskillende terreine baanbrekersrolle vervul asook geskiedenis geskryf. So was Crispus Attucks (1723–1770), 'n boorling van Framingham wat sy lewe in die Boston-slagting (*Boston Massacre*) verloor het, die eerste slagoffer wat in die stryd vir Amerikaanse onafhanklikheid gesneuwel het.

Die *Golden Triangle* ("Goue Driehoek"), 'n sakegebied wat naby die dorpsgrens met Natick geleë is, is een van die grootste winkelgebiede in Nieu-Engeland wat in 1951 'n baanbrekersrol gespeel het met die opening van die Shoppers World-opelug-winkelsentrum met vyftig besighede en 6&nbsp;000 parkeerplekke - die tweede van sy soort in die Verenigde State en die eerste oos van die Mississippirivier. Ook die eerste onderwyserskollege en die eerste vrouegevangenis in die VSA is hier gevestig.

Framingham het daarnaas 'n leidende rol gespeel op die gebied van kardiologiese navorsing. Die sogenaamte Framingham-ondersoek oor koronêre hartsiektes en arteriosklerose was die eerste stelselmatige navorsingsprojek oor die oorsake en risikofaktore van dié siektes waarin 'n groot deel van die bevolking van Framingham aan geneeskundige toetse deelgeneem het. Framingham is onder meer vanweë sy representatiewe demografiese struktuur en die nabyheid van tersiêre navorsingsinsteelings soos die Harvard-universiteit en die Universiteit van Boston deur die Verenigde State se Gesondheidsdiens (*United States Public Health Service*, kort PHS) in 1948 vir dié projek gekies.

## Verwysings
Big Ben

duimnael|Die 5 klokke in die toring van die parlementsgebou in Londen. Die grootste een is Big Ben.
duimnael|Die horlosie in die Elizabeth-toring.
duimnael|Die gesig en wysers van die klok. Die uurwyser is 2.7 meter en die minuutwyser is 4.3 meter lank.
duimnael|Die klokwerk (meganisme), wat self 5 ton weeg.

**Big Ben** is die bynaam vir die grootste van die vyf klokke in die toring van die parlementsgebou in Londen. Dié bynaam word ook soms gebruik om na die hele horlosie of klokwerk en die kloktoring te verwys. Dit lui uurliks om die tyd aan te dui en word gereeld in Brittanje oor die radio gehoor. Big Ben word ook as 'n simbool van Londen en Brittanje gesien.

Big Ben weeg 13,5 ton en is in die kloktoring aan die noordelike kant van die Paleis van Westminster (die parlementsgebou) geïnstalleer. Dit is een van die swaarste klokke ter wêreld. Rondom die klok staan die opskrif: *This bell was cast by George Mears of Whitechapel for the clock of the Houses of Parliament under the direction of Edmund Becket Den&shy;ison QC in the 21st year of the reign of Queen Victoria in the year of our Lord MDCCCLVIII*.

Amptelik staan die toring bekend as die Elizabeth-toring (*Elizabeth Tower*), 'n naam wat ter geleentheid van koningin Elizabeth II se diamantjubileum in 2012 aan die toring gegee is. Voorheen het dit slegs as die "Kloktoring" (*Clock Tower*) bekend gestaan. Die toring is ongeveer 16 verdiepings hoog en is in 1858 voltooi. Dit het intussen een van die bekendste bakens en ikoniese simbole van die Britse hoofstad en die hele Verenigde Koninkryk geword.

Big Ben is waarskynlik na die politikus sir. Benjamin Hall (1802–1867) genoem wat hom vir die bou van die klok beywer het. Sy reisende gestalte het aan hom die bynaam Big Ben gegee. Die groot klok is in 1858 geïnstalleer en die uurwerk het op 31 Mei 1859 begin tik. Die klok is in 1956 vir die eerste keer vir onderhoud gestop.

Big Ben self slaan uurliks op die volle uur. Die voorslag word elke kwartier deur die vier kleiner klokke wat daarom hang gelui.

## Big Ben en die ander klokke 
duimnael|geen|300px|Melodieë van die klokkespel

## Verwysings 
## Eksterne skakels 
*  Big Ben se amptelike webwerf by die Britse Parlement
TCP/IP

**TCP/IP** is 'n versameling protokolle wat algemeen vir kommunikasie tussen rekenaars gebruik word. Die naam TCP/IP is 'n samestelling van die twee bekendste protokolle van die TCP/IP-protokolsuite, naamlik die *transmissiebeheer-protokol* (TCP) en het internetprotokol (IP). TCP/IP word as "TCP oor IP" uitgespreek. Die Internet is die grootste en bekendste TCP/IP-netwerk.

## Protokolle 
TCP/IP is gebaseer op navorsing wat die Amerikaanse Departement van Verdediging (DoD) gedoen het om boodskappe oor die ARPANET-netwerk te stuur. Dit bestaan hoofsaaklik uit vyf protokolle:
* Internetprotokol (IP)
* Transmissiebeheerprotokol (TCP)
* Lêeroordragprotokol (FTP)
* Eenvoudige pos-oordragprotokol (SMTP)
* Telnet (om die opdraglyn van rekenaars oor te neem)

## Argitektuur 
Die TCP/IP-argitektuur bestaan uit vier vlakke:

* Die **netwerktoegangsvlak** (dataskakelvlak) bevat protokolle wat nodig is vir toegang tot 'n netwerk. Die protokolle word gebruik vir kommunikasie tussen die bediener (kommunikasienode) en die gekoppelde kliënt (gasheer). TCP/IP beskik nie oor 'n unieke protokol nie, maar gebruik die protokolle benodig vir 'n spesifieke netwerk, byvoorbeeld ethernet, X802 of X.25.

* Die **internetvlak** (netwerkvlak) bevat prosedures wat die beweging van data oor verskillende netwerke moontlik maak. Die vlak verrig dus 'n roeteringsfunksie. Die protokol in die vlak word die internetprotokol of IP genoem.

* Die **transportvlak** (versendvlak) verseker die betroubare oordrag van data tussen twee gashere. Die vlak is ook verantwoordelik vir die oorhandiging van die data aan die regte toepassing.

* Die **toepassingsvlak** bevat die protokolle vir die spesifieke gebruikertoepassings, soos byvoorbeeld lêeroordrag (FTP) en elektroniese pos (SMTP).

## Verwysings
Chelicerata

duimnael|240px|'n Spinnekop

**Chelicerata** is 'n subfilum van die geleedpotiges (*Arthropoda*). Die subfilum bestaan uit slegs twee biologiese klasse, naamlik Arachnida en Merostomata.

*Arachnida* (spinnekopagtiges) is 'n groot en suksesvolle grondlewende groep, wat die spinnekoppe, skerpioene en hul verwantes insluit.

*Merostomata* sluit die hoefysterkrap (*Xiphosura*) en die uitgestorwe seeskerpioene (*Eurypterida*) in. Die hoefysterkrap is 'n klein, ou groep wat vir miljoene jare relatief onveranderd oorleef het. Groepe soos hierdie word dikwels lewende fossiele genoem.

Die seespinnekoppe (*Pycnogonida*) kan moontlik aan die *Chelicerata*-subfilum behoort. Daar is genetiese bewyse wat dui dat hulle 'n ou sustergroep van al die ander lewende geleedpotiges kan wees. Daar is ongeveer 1&nbsp;300 seespinnekopspesies.

*Chelicerata* het as seediere ontstaan. Die eerste bevestigde fossiele dateer 445 miljoen jaar terug tot die laat Ordovisium-tydperk. Hoewel net vier mariene spesies oorleef het, almal van hulle hoefysterkrappe, is daar meer as 77&nbsp;000 spesies wat lug inasem, en daar kan soveel as 500&nbsp;000 onbekende spesies wees.

Chelicerata is grootliks karnivories. Sommiges is egter heterotrofies, en leef van materiale wat deur ander organismes vervaardig word.

## Verwysings 
## Eksterne skakels 
* 
*
Kalander

**Kalander** kan na een van die volgende verwys:

* Kewersoorte van die superfamilie Curculionoidea
* Outeniekwageelhout
* Masjien met rolle om weefstowwe, papier, dun leer, ens., glad en glansend te maak.

## Eksterne skakels 
*
Gereformeerde kerk Barberton

duimnael|links|300px|Die Gereformeerde kerk Barberton.

[duimnael|regs|160px|Ds. [G.P. Scheepers, leraar van 1948 tot 1952 (in kombinasie met Ermelo en Carolina).]]

duimnael|regs|160px|Ds. J.H. van der Walt, leraar van 1963 tot 1969.

Die **Gereformeerde kerk Barberton** is ’n gemeente van die GKSA met sy middelpunt op die dorp Barberton in Mpumalanga, maar dit sluit ook omliggende nedersettings soos Kaapmuiden in asook die sentraal-westelike deel van eSwatini. 

Barberton het in 1945 met 17 belydende en 17 dooplidmate van die Gereformeerde kerk Carolina afgestig. Einde 2015 was hier 14 dooplidmate (drie minder as 'n jaar vantevore), maar die belydende lidmate het op 65 gestaan (drie meer as 'n jaar vantevore), nadat dit einde 1997 onderskeidelik 79 en 143 was. 

Aan die begin het lidmate in ’n saal op die gevangenisterrein, in die hofsaal, in die landdros se woonhuis en in die NG gemeente se kerksaal vir eredienste bymekaargekom. 

Net vier jaar ná afstigting kon die gemeente ’n kerkgebou oprig en in gebruik geneem. Omdat die lidmaattal destyds mooi toegeneem is, is dié gebou later vergroot. Danksy die tweede vergroting, in die jare 1970, bied dit nou sitplek aan 250 kerkgangers. Daar is ’n besonder mooi pyporrel in die kerk. Dié gebou se koste is deur die vrouelidmate gedra, wat geld ingesamel het met die bak en verkoop van koeksisters en melkterte.

Eredienste vind elke Sondag om 9 uur plaas in die kerkgebou te Stanleystraat 1. 

## Predikante 
# Scheepers, Gideon Petrus, 1948 – 1952
# Van der Walt, Jan Hendrik, 1963 – 1969 
# Van der Walt, Louis Jacobus, 1969 – 1975
# Denkema, Francois, 1975 – 1981 (in kombinasie met Komatipoort) 
# Venter, Zacharias Christiaan, 1981 – 1989 
# Krüger, dr. Abraham Jacobus, 1989 – 2002
# Kruger, Christiaan, 2002 – 2007 (bedieningsooreenkoms met Nelspruit)
# Smit, Erasmus Johannes, 2002 – 2007 (bedieningsooreenkoms met Nelspruit)
# Lessing, Francois Jacobus Du Toit, 2007 – 2012 (deeltyds, afgetrede bedienaar)
# Erasmus, Matthys Jacobus, 2013 – hede (in kombinasie met Nelspruit)
# Lourens, Thys, 2018 – hede (in kombinasie met Nelspruit)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Barberton
Sjema Jisrael

[duimnael|''Sjema Jisra'él'' op die Knesset-menora, 'n bronsmonument op die rand van die roostuin voor die [Knesset in Jerusalem]]
duimnael|Die eerste paragraaf van die Sjemá Jisra'él op die perkamentrol in die dosie van 'n gebedsriem (Tefillien)
[duimnael|Papirus van Nasj met die [Tien Gebooie|Tien Woorde en die Sjemá Jisra'él, Egipte, 200 v.C.]]

'''''Sjemá Jisra'él*** (of ***Sjma Jisra'él'''''; שְׁמַע יִשְׂרָאֵל; "Hoor, Israel"), die Joodse geloofsbelydenis, is die eerste twee woorde (die aanhef) van 'n vers van die Tora, en is die naam van 'n gebed (wat soms bloot as **sjema** of **sjma** afgekort word) wat onmiddellik voor die Amidá (עמידה) in die Joodse oggend- en aandgebedsdienste geresiteer word. Die eerste vers bevat die monoteïstiese kern van die Jodedom: "Hoor, Israel: יהוה [is] ons God; יהוה [is] een" (שְׁמַע יִשְׂרָאֵל יְהוָה אֱלֹהֵינוּ יְהוָה אֶחָֽד׃), wat aangetref word in Dwarim/Deuteronomium 6,4, waarby die naam van God (יהוה) nie uitgespreek word nie, maar as Adonái (letterlik: "my Here") weergegee word. Die Afrikaanse Bybelvertalings gee die vers weer as "Hoor, Israel, die Here onse God is 'n enige Here" (1933/1953) en "Luister, Israel, die Here is ons God, Hy is die enigste Here" (1983).

Die term "sjema" verwys by implikasie ook na al drie gedeeltes van die daaglikse gebed wat begin met ''Sjema Jisra'él*. Hierdie gedeeltes van die Tora omvat Dwarim/Deuteronomium 6:4–9, Dwarim/Deuteronomium 11:13-21 en Bemidbar/Numeri 15:37–41. Dit word gelees in die *parasjot* (of weeklikse Tora-skriflesings) wat onderskeidelik as *We'etganan* ("ek het gesmeek"), *Ékew* ("ten gevolge van"), en *Sjelág'' ("stuur!") bekend staan. Die Sjema Jisra'él word tydens elke dag se aandgebed (''Ma'ariew*, מעריב) en oggendgebed (*Sjagariet'', שחרית) geresiteer.

Geloofsvaste Jode beskou die sjema as 'n belangrike deel van hul gebedsdiens, en die tweedaaglikse resitasie daarvan word as 'n *mitswa* (מִצְוָה), oftewel 'n godsdienstige gebod geag. 'n Joodse gebruik bestaan om die sjema as jou laaste woorde te uiter, en Joodse ouers leer hulle kinders om dit te resiteer voordat hulle gaan slaap. In die aangehaalde gedeeltes van die Tora word verskeie gebooie aangespreek wat belangrik is vir die praktyk van die Joodse geloof:
* die daaglikse resitasie van Sjemá Jisra'él,
* die gebruik van *Tefillien* (תפילין; gebedsrieme),
* die *tsitsijót* (ציציות; tossels),
* die *mezoezá* (מזוזה; perkamentrol-koker teen die kosyn), en
* die oordrag van die gebooie aan die volgende geslag.

[duimnael|800px|senter|''Sjema Jisra'él'' in die [Hebreeuse alfabet (שְׁמַע יִשְׂרָאֵל יְהוָה אֱלֹהֵינוּ יְהוָה אֶחָֽד׃; letterlik: "Hoor, Israel: יהוה [is] ons God; יהוה [is] een.")]]

## Sien ook 
* Apostoliese Geloofsbelydenis, Christelike eweknie
* Sjahada, Islamitiese eweknie

## Verwysings 
## Verdere leesstof 
*  

## Eksterne skakels 
*  
*
Gereformeerde kerk Brits-Wes

duimnael|links|240px|Die Gereformeerde kerk Brits-Wes, hier afgeneem in Augustus 2008.

[duimnael|regs|170px|Dr. [Petrus Pelser|P.J. Pelser, die leraar van 1976 tot sy dood in Maart 1984.]]

[duimnael|regs|170px|Ds. P.J.J. van der Walt, van 1984 tot 1998, toe hy sy [emeritaat aanvaar.]]

Die **Gereformeerde kerk Brits-Wes** is die tweede gemeente van die GKSA op die dorp Brits in die provinsie Noordwes. 

Brits-Wes het in 1997 186 belydende en 65 dooplidmate gehad, maar in 2014 164 en 35, wat binne ’n jaar afgeneem het tot onderskeidelik 150 en 27. Die afname in die gemeente Brits tussen 2014 en 2015 was kleiner: die belydende lidmate het afgeneem van 401 tot 391 en die dooplidmate van 87 tot 82. 

Die Gereformeerde kerk Brits het op 20 Januarie 1972 besluit om oor te gaan tot afstigting. Dit het daartoe gelei dat Brits-Wes op 4 Junie daardie jaar formeel van Brits afgestig het. Kort daarna is ’n stuk grond van 9 ha aan die Sonop-pad gekoop.

In die beginjare moes die gemeente heelwat rondval om ’n geskikte lokaal vir eredienste te kry; daarom het lidmate daarna verlang om ’n eie kerkgebou op te rig en as volwaardige kerk te kon optree. Eers het dit gelyk of ’n geldgebrek dié ideaal sou kelder, maar in 1976 het die kerkraad besluit om ’n boufonds te begin en daarmee deur te druk. ’n Jaar later het dit reeds op R31 000 gestaan. 

Die pastorie is in Februarie 1978 voltooi en net daarna kon bouwerk aan die kerkgebou begin. Die argitek was G.T. de Villiers en die koste sou R143 000 beloop. Dr. P.J. Pelser het die gedenksteen op 16 September 1978 onthul en net meer as ’n maand later het die gemeente die gebou betrek. Die kerk is seskantig en het betonpanele as buitemure. Die Persutu-boumetode is gebruik. ’n Seskantige koepel met vensters rondom verskaf die lig in die gebou. 

## Predikante 
Die gemeente is reeds sedert ds. Gustav Opperman se vertrek in 2012 vakant.
# Van der Merwe, Wynand Jacobus, 1972 – 1976
# Pelser, dr. Petrus Jacobus, 1976 – 24 Maart 1984 (oorlede in die amp) 
# Van der Walt, Philippus Johannes Jacobus, 1984 – 1998 (aanvaar sy emeritaat)
# Smit, Barend Christiaan, 1999 – 2004
# Opperman, Gustav, 2005 – 2012

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Dane Piedt

**Dane Leeroy Piedt ** (gebore 6 Maart 1990 in Kaapstad) is 'n Suid-Afrikaanse krieketspeler. Hy speel sy plaaslike wedstryde vir die Kaapse Kobras. Hy het in Augustus 2014 sy debuut in Toetskrieket vir die Proteas teen Zimbabwe gemaak.

## Plaaslike loopbaan 
* Kaapse Kobras

## Verwysings
Al Jazeera

duimnael|links|280px|Al Jazeera se Engelse nuusateljee.
duimnael|links|280px|Al Jazeera se beheerkamer in Londen.

**Al Jazeera** (Arabies: الجزيرة&lrm;, *al-ǧazīrah*, [æl dʒæˈziːrɐ]; letterlik: "die eiland", wat verwys na die Arabiese Skiereiland as 'n geheel) is 'n Arabiese TV-netwerk wat van Doha, die hoofstad van Katar, uitsaai. Hulle is veral bekend vir hulle nuuskanaal, wat deur talle mense in die Midde-Ooste, Noord-Afrika en deur Arabiese sprekers oor die wêreld gevolg word. Hulle het aanvanklik slegs in Arabies uitgesaai, maar bied tans ook 'n Engelse kanaal, wat hoofsaaklik oor nuusgebeure en politieke kwessies handel.

Al Jazeera is in 1996 begin, nadat die BBC hulle Arabiese TV-stasie gesluit het. Sheikh Hamad bin Khalifa het 150 miljoen Amerikaanse dollar vir die oprigting van die netwerk bewillig. Baie van die joernaliste wat aanvanklik vir die BBC gewerk het, het na die nuwe netwerk oorgeskuif.

Die netwerk se bereidwilligheid om uiteenlopende menings uit te saai, het al menige kere omstredenheid in die Arabiese en Persiese wêreld veroorsaak. In 2001 het hulle wêreldwye aandag geniet toe hulle die enigste netwerk was wat die oorlog in Afghanistan lewendig gebeeldsend het.

Die netwerk is al van propaganda beskuldig, maar hou vol dat hulle al die kante van die storie dek. As voorbeeld het hulle per geleentheid Israel se sienings uitgesaai, en selfs video's van Osama bin Laden gebeeldsend.

## Verwysings 
## Eksterne skakels 
*  Al Jazeera se tuisblad
*  Al Jazeera se Engelse webtuiste
*
Broekie

*Vir die onderklere deur mans gedra, sien onderbroek*
duimnael|300px|regs|Broekies in verskillende kleure

**Broekies** of 'n **onderbroekie** (tipies *panties* genoem in Amerikaanse Engels of *knickers* in Britse Engels) is 'n vorm van onderklere deur vroue gedra. Broekies is meestal vormgepas, maar kan ook los wees. 

Tipiese komponente sluit in 'n elastiese lyfband, 'n kruispaneel wat die skaamdele bedek (gewoonlik gevoer met absorberende materiaal soos katoen), en 'n paar beenopeninge wat, soos die lyfband, dikwels van elastiese materiaal gemaak word. Verskillende materiale word gebruik, maar gewoonlik word stowwe verkies wat kan "asemhaal" (vryelik ventileer). 

Terwyl broekies oorspronklik ontwerp is om die hele onderste helfte van die vroulike liggaam te bedek, het dit sedert die 1970's óf geen bene gehad nie, óf in meeste gevalle baie kort bene wat toenemend korter geraak het met die verloop van tyd.

## Verwysings
Onderbroek

'n **Onderbroek** (dikwels afgekort tot *pants* in Britse Engels) is 'n onderkledingstuk wat die liggaam van die middellyf of heupe tot bo-aan die dye of knieë bedek. In Britse Engels verwys die term na mansonderklere, terwyl dit in die VSA geslagsneutraal is. Die ekwivalent vir vroue se onderklere is broekies ( *panties*).

## Bokserbroekie 
Bokserbroekies, boksers, of "trunks" het 'n elastiese lyfband aan die draer se middellyf, terwyl die beengedeeltes redelik los sit en uitwaarts loop. Daar is gewoonlik 'n gulp, hetsy met of sonder knope. Die lyfband van die bokserbroekie is gewoonlik groter as dié van 'n onderbroek, en dra dikwels die handelsmerk van die vervaardiger.

## Bokseronderbroek 
'n Bokseronderbroek is soortgelyk in styl as die bokserbroekie, maar is oor die algemeen korter en vormgepas soos 'n onderbroek.

## Verwysings
Joseph Albrecht

**Joseph Albrecht** (1894–1977) was 'n Suid-Afrikaanse akteur, skrywer, vervaardiger en rolprentregisseur. Albrecht word soms die vader van die Suid-Afrikaanse rolprentbedryf genoem.
Hy debuteer in 1916 met ''A Zulu's Devotion* en maak die eerste Afrikaanse rolprente, Sarie Marais (1931) en Moedertjie (1931).

*Sarie Marais* en *Moedertjie* is die eerste Suid-Afrikaanse films met klank en is boonop in Afrikaans verfilm. *Moedertjie* is die eerste vollengte-rolprent met Afrikaanse dialoog, terwyl *Sarie Marais'' slegs Afrikaanse musiek bevat, met Chris Blignaut en die Melodians wat op die klankbaan sing.

Albrecht is per geleentheid na 'n vertoning van Pierre de Wet se film, Pinkie se Erfenis (1946) in Germiston se stadsaal genooi. As Engelsman wat in Londen gebore is, kon hy skaars 'n woord Afrikaans verstaan. Die gehoor se reaksie het hom egter laat besef dat dit die moete werd is om geld in die Afrikaanse rolprent te belê. Pierre de Wet is daarna as die eerste beroepsvervaardiger van Afrikaanse rolprente aangestel.

Albrecht was op 'n stadium ontevrede omdat Afrikaanse karakters aandpakke in De Wet se rolprente gedra het, omrede "''aren't all Afrikaners diggers?*" De Wet was verontwaardig en het geantwoord: *Is genl. Smuts 'n delwer? Is dr. Malan 'n delwer? Dra genl. Smuts en dr. Malan baarde en veldskoene?* De Wet het daarna uit Die Afrikaanse Rolprentmaatskappy (aanvanklik die Killarney-ateljee) bedank.

## Filmografie 
As akteur:
* *The Madcap of the Veld*, 1921 as Jack Dudley
* *And Then ---*, 1917

As Kinematograaf:
* *The Piccanin's Christmas*, 1917
* *A Border Scourge*, 1917
* De Voortrekkers, 1916
* *The Splendid Waster*, 1916
* *A Story of the Rand'', 1916

As skrywer:
* Geboortegrond (draaiboek), 1946
* Bou van 'n Nasie (aangepas), 1938
* Sarie Marais (Kort) (aangepas), 1931
* Moedertjie (Kort) (aangepas), 1931
* *Isban: Or the Mystery of the Great Zimbabwe* (draaiboek), 1920
* *Copper Mask*, 1919
* *The Symbol of Sacrifice*, 1918
* ''The Piccanin's Christmas*, 1917
* *A Border Scourge* (aangepas), 1917

As regisseur:
* *Bou van 'n Nasie*, 1938
* *Sarie Marais* (Kort), 1931
* *Moedertjie* (Kort), 1931
* *The Reef of Stars*, 1924
* *The Madcap of the Veld*, 1921
* *The Man Who Was Afraid*, 1920
* *Isban: Or the Mystery of the Great Zimbabwe*, 1920
* *Copper Mask*, 1919
* *The Stolen Favourite*, 1919
* *The Voice of the Waters* (Kort), 1918
* *A Border Scourge*, 1917
* *A Zulu's Devotion*, 1916

As vervaardiger:
* Die kaskenades van Dr. Kwak, 1948
* *Simon Beyers*, 1947
* *Geboortegrond*, 1946
* *The Reef of Stars*, 1924
* *The Madcap of the Veld*, 1921
* *The Man Who Was Afraid*, 1920
* *Isban: Or the Mystery of the Great Zimbabwe*, 1920
* *With Edged Tools*, 1919
* *Copper Mask*, 1919
* *The Stolen Favourite*, 1919
* *The Piccanin's Christmas*, 1917
* *A Border Scourge*, 1917
* *And Then ---'', 1917

## Verwysings
Madeleine Albright

**Madeleine Korbel Albright** (gebore *Marie Jana Korbelová*, 15 Mei 1937-23 Maart 2022) was 'n Amerikaanse diplomaat en politikus. Sy het van 1997 tot 2001 as Amerika se eerste vroulike minister van buitelandse sake in die regering van pres. Bill Clinton gedien. Sy het Amerika ook by die Verenigde Nasies verteenwoordig.

## Beknopte biografie 
Albright was in die voormalige Tsjeggo-Slowakye gebore. Sy kry die bynaam, Madeleine, van haar ouma. Sy emigreer in 1950 na die Verenigde State en word in 1957 'n Amerikaanse burger. Albright praat vlot Engels, Frans en Tsjeggies, en is ook Russies, Duits en Pools magtig. Sy kom uit 'n Joodse familie wat gedurende die oorlog in Serwië wegkruip het, waar haar vader op 'n diplomatieke sending namens Tsjeggië was. Haar Joodse grootouers aan vaderskant het tydens die Tweede Wêreldoorlog omgekom. Sy het haar Joodse afkoms ontdek nadat sy as minister aangestel is, en joernaliste haar afkoms bestudeer het.

Sy het van 27 Januarie 1993 tot 21 Januarie 1997 as Amerika se 21ste Ambassadeur tot die Verenigde Nasies gedien. Sy is daarna op 5 Desember 1996 deur pres. Bill Clinton as Amerika se 64ste Minister van Buitelandse Sake aangestel. Die senaat het haar met 99 stemme teenoor 0 in die pos bevestig, waarna sy op 23 Januarie 1997 in die amp beëdig is.

Na haar aftrede publiseer sy haar memoires, *Madam Secretary*, in 2003. Enkele jare later skryf sy nog 'n boek, *Read my Pins*, oor haar versameling borsspelde en hoe sy  diplomasie daarmee bedryf het.

## Boeke 
* *Madam Secretary* (2003)
* *The Mighty and the Almighty: Reflections on America, God, and World Affairs* (2006)
* ''Memo to the President Elect: How We Can Restore America's Reputation and Leadership* (2008).
* *Read My Pins'' (2009).

## Verwysings 
## Eksterne skakels 
*
Dragon Ball

duimnael|Dragon Ball

**Dragon Ball** (Japannees: ド ラ ゴ ン ボ ー ル) is 'n Japannese manga-strokiesverhaal, geskryf en geïllustreer deur Akira Toriyama. Dit is oorspronklik tussen 1984–1995 in die *Weekly Shonen Jump* (Japannees: 週刊少年ジャンプ) gepubliseer. Dragon Ball is geïnspireer deur die klassieke 16de eeuse Chinese roman, Reis na die Weste (Chinees: 西游记). Die reeks volg die avonture van die hoofkarakter, Goku, van sy kinderjare tot volwassenheid. Hy word in die oosterse gevegskuns opgelei en verken die wêreld op soek na die sewe sfere bekend as die draakballe. Tydens sy reis maak Goku verskeie vriende en veg 'n wye verskeidenheid van skurke, van wie baie ook probeer om die draakballe te vind.

## Eksterne skakels 
*
Roeipotiges

**Roeipotiges** of **pelikaanagtiges** (*Pelecaniformes*) is 'n biologiese orde van medium-groot en groot voëls, wat uit 5 families en 111 spesies bestaan. Hulle word wêreldwyd aangetref. Die meeste van hierdie voëls het swemvliese aan hul pote. Hulle behoort tot die klade van watervoëls.

Tradisioneel (maar verkeerdelik) is alle voëls met vier gewebde tone aan hulle pote onder die klas ingedeel. Die meeste spesies het 'n kaal vlek aan die keel. Hul neusgate het in splete ontwikkel wat nie behoorlik werk nie. As gevolg hiervan haal hulle deur hul bekke asem. Hulle vreet vis, pylinkvis en soortgelyke seediere.

Roeipotiges broei in kolonies, maar die individuele voëls is monogaam (paar lewenslank met dieselfde maat). Die kuikens is aanvanklik naak (sonder vere), totaal hulpeloos en word deur hul ouers versorg.

## Taksonomie 
* Ardeidae (Reiers)
* Balaenicipitidae (Skoenbekooievaar)
* Pelecanidae (Pelikane)
* Scopidae (Hamerkop)
* Threskiornithidae (Ibisse en lepelaars)

## Eksterne skakels 
* 
*
Greg Albertyn

duimnael|280px|Links na regs: Jeremy McGrath, Greg Albertyn, Ken Faught en Steve Hatch, met die vlieënier agter.

**Greg Albertyn** (gebore 13 Oktober 1973 in Johannesburg) is 'n voormalige Suid-Afrikaanse motocross-renjaer (motorfiets-veldrenjaer). Hy het al 12 keer die wêreld- en Amerikaanse motocross en -supercrosskampioenskappe gewen. Supercross is 'n hoogs tegniese weergawe van motocross wat op spesiaal opgerigte hindernisbane, byvoorbeeld in sportstadions, gejaag word.

Albertyn wen sy eerste wêreldtitel in 1992 in die 125cc-klas. Die daaropvolgende jaar skuif hy op na die 250cc-klas en wen met sy eerste poging. Hy het sy titel in 1994 suksesvol verdedig, wat aan hom 'n driekuns van wêreldtitels besorg het.

Hy is deur die Suid-Afrikaanse Gilde van Motorjoernaliste (SAGMJ) as die Motorsportman van die Jaar vir 1992 aangewys. Dit volg nadat hy, as Suid-Afrika se enigste wêreldkampioen op daai tydstip, nie vir die Sportman van die Jaar oorweeg is nie.

## Prestasies 
* 1992: Wêreldkampioen 125cc
* 1993: Wêreldkampioen 250cc
* 1994: Wêreldkampioen 250cc
* 1999: Buitemuurse nasionale kampioen 250cc

## Verwysings 
## Eksterne skakels 
*
Theophilus Shepstone-standbeeld

duimnael|Sir  Theophilus Shepstone

Die **standbeeld van sir  Theophilus Shepstone** staan in Pietermaritzburg op die hoek van Langalibalelestraat (voorheen Langmarkstraat) en Albert Luthuliweg ( R103, voorheen Commmercialweg) in die tuin van die             Tatham- kunsgalery. Dit is naby die setel van die KwaZulu-Natalse provinsiale regering en die Koningin Victoria-standbeeld.

Op 18 Desember 1894 het sir John Robinson, (joernalis, skrywer, politikus en premier van die kolonie Natal van 1893 tot 1897) op 'n openbare vergadering voorgestel dat sir Theophilus Shepstone met 'n standbeeld vereer moet word. 'n Komitee onder kol. (sir) Albert Henry Hime (soldaat, ingenieur, Natalse premier van 1899–1903)  het £1100  vir die oprigting van die beeld by die publiek ingesamel. 'n Kwart van hierdie bedrag is deur die Zoeloe-volk bygedra.

Die beeld van 2½m is saam met die voetstuk meer as 5½m hoog.  Shepstone maak 'n aristokratiese indruk en word uitgebeeld waar hy 'n toespraak lewer en hou sy notas in sy linkerhand. Sy regterhand rus op 'n tafel. Op die voetstuk staan:

     '”Sir Theophilus Shepstone K.C.M.G.
                    'Somtseu'
             Born 8th January, 1817
             died 23rd June, 1893
        Erected by public subscription”

Die beeldhouer was Carlo Niccoli y Manfredi van Italië en hy het Carrara-marmer  gebruik.

Sir Walter Francis Hely-Hutchinson, die Natalse goewerneur, het die beeld op 23 Oktober 1896 in die aanwesigheid van 'n groot  Zoeloe-skare,  waaronder verskeie hoofmanne, onthul.  In 2015 het die Msane Tribe Heritage Trust 'n veldtog geloods om die beeld te verwyder.

## Bibliografie 
* Standard Encyclopaedia of Southern Africa, deel 9. Kaapstad: Nasou, 1973.
Nimr al-Nimr

duimnael|Nimr Baqr al-Nimr in 2009
**Nimr Baqr al-Nimr** (Arabies: نمر باقر النمر‎) (1959 – 2 Januarie 2016) ook gespel as Bakir al-Nimr, al-Nemr, al-Namr, al-Nimer, al-Nemer, al-Namer en deurgaans bekend onder die naam Sjeik Nimr, was 'n Sjiïtiese sjeik in al-Awamiyah, 'n stad in die oostelike provinsie van Saoedi-Arabië.

## Biografie 
Hy was populêr by die Sjiïtiese jeug in Saoedi-Arabië en het die owerheid van Saoedi-Arabië deurlopend gekritiseer. Hy doen 'n oproep vir vrye verkiesings in Saoedi-Arabië. Hy beweer hy is deur die Saoediese veiligheidsdiens, die Mabahith geslaan is toe hy in 2006 gearresteer was. In 2009 stel hy die afskeiding van die oostelike provinsies voor as die regte van die sjiiete nie beter gerespekteer word nie. Hierna word 'n arrestasiebevel teen hom uitgevaardig en word hy en 35 ander mense gearresteer. Gedurende die Saoedi-Arabiese protes van 2011 en 2012 doen al-Nimr 'n oproep op die protesteerders om die koeëls van die polisie te weerstaan met die gebruik van die "gebrul van die woord" in plaas van met geweld. Hy voorspel die omverwerping van die regering as die onderdrukking in Saoedi-Arabië voortgesit sou word. Die *Guardian* beskryf al-Nimr as 'n leier van die opstand in Saoedi-Arabië.

Op 8 Julie 2012 word al-Nimr in die been gewond toe die polisie  hom arresteer. Die polisie beskryf die voorval as 'n 'uitruil van geweervuur'. Hierop volg verskillende protesaksies waartydens  twee mans, Akbar al-Shakhouri en Mohamed al-Felfel, deur die polisie gedood word. Al-Nimr begin met 'n hongerstaking en beweer dat hy gemartel is. Tydens sy hongerstaking het die Asharq Sentrum vir Menseregte op 21 Augustus 2012 hulle besorgdheid uitgespreek oor sy gesondheid en het 'n oproep gedoen vir internasionale steun om toegang tot hom deur familie, sy advokaat en menseregteaktiviste moontlik te maak.

Op 15 Oktober 2014 word al-Nimr ter dood veroordeel deur die Gespesialiseerde Strafhof vir Kriminaliteit vir "die strewe na buitelandse inmenging in Saoedi-Arabië", ongehoorsaamheid aan die regering en die opneem van wapens teen die veiligheidsmagte. Op dieselfde dag word sy broer, Mohammad al-Nimr, gearresteer omdat hy informasie oor die terdoodveroordeling op Twitter plaas. Die doodstraf word op 2 Januarie 2016, of kort daarvoor, op al-Nimr voltrek. Saam met hom sterf nog 45 ander persone. Sy teregstelling word deur Iran en sjiïete in die Midde-Ooste veroordeel, asook deur mense in die Weste en deur soennies wat teen sektariese radikalisme gekant is. Die owerheid van Saoedi-Arabië gee sy liggaam nie aan sy familie terug nie, en maak bekend dat alle liggame van die ter dood veroordeelde persone veras is.

## Bronne 
*Vertaal uit die Engelse Wikipedia Artikel op 4 Januarie 2016
Waar ruwe rotse

**Waar ruwe rotse** is 'n gedig geskryf deur C.M. van den Heever. Die gedig is na bewering gegrond op die gebeure wat by Aasvogelkop oorkant die Caledonrivier by Gladdedrif in die Smithfielddistrik afgespeel het. Dit handel oor 'n pa wie se seun in 'n klipskeur geval het. Na dae se geswoeg om die seun tevergeefs uit te kry, laat dit die pa geen ander keuse as om sy seun uit die klipskeur te verlos met die dood nie. Die seun word deur sy eie pa doodgeskiet.

## Gedig 
duimnael|C.M. van den Heever.

## Aktualiteit en kultuurinvloed 
Mense wat in rotsskeure vasval en vassit is nie 'n sonderlike verskynsel nie.

In 2014 nog het die 26-jarige Tsenolo Shadrack Rasello in 'n rotsskeur van die Rustenburgkloof vasgesit. Sy been is deur prof. Frank Plani afgesit om hom te bevry.

 skryf in *Boerejood* (2004) dat sy ma van 'n soortgelyke verhaal vertel het wat in die Paarl sou afgespeel het.

Teen die eeuwending van die 20ste eeu het 'n jong lat saam met sy makkers na die Paarlrots opgeklim om daar te gaan speel. Dit was ook heel doodgewoon vir kinders om toe, soos  se ma self ook gemaak het, teen die gladde oppervlak van die rots op pale af te gly. Na so 'n dag se mannewales is die kinders by hul tuiskoms dan gewoonlik oor die skoot getrek omdat hul klere so verrinneweer is.
Op 'n soortgelyke wyse het die seuns by 'n "arendsnes" gaan speel wat oor Paarl uitkyk. Een van die seuns het met 'n geskreeu in een van die rotsskeure geval. Hy was ernstig beseer, en na vele probeerslae om hul makker los te kry, is sy maats vort om hulp te gaan soek. Die seun se pa en ander mans het met toue opgedaag. Soos die uurwyser verbygetik het, het die seun al meer begin besef dat die hele saak 'n ongewonne, doodgebore stryd was. Niemand sou die pa of seun se pyn in hierdie oomblik kon begryp nie. Toe die seun nie meer sy doodsangs kon temper nie, het hy sy pa gesmeek om hom dood te skiet. Dit is onbekend hoe lank hierdie innerlike worstelstryd in die pa geduur het, maar oplaas het die seun se krete net te veel geword. Die pa het toe sy seun geskiet. So is die verhaal van geslag tot geslag oorvertel: ''a parent's worst nightmare and a symbol of a brutal time.*

Een weergawe wat by die Cogmanskloof naby Montagu afspeel, herinner weer baie aan die intrige van die Heks van Hexrivier:

Volgens  was *Toorberg*, uit die pen van Etienne van Heerden, deur hierdie "volksgeheue" geïnspireer:

Oppervlakkig handel *Toorberg'' oor die dood van Druppeltjie (Noag) du Pisani – die buite-egtelike kind van Waterwyser du Pisani en Kêns Tillie Moolman. Hy het in 'n boorgat geval en nadat alle pogings om hom daar uit te kry, misluk het, is hy deur sy grootvader, Abel Moolman, in die gat doodgeskiet. Die owerhede is nie tevrede met hierdie uitleg nie, en nou moet 'n magistraat gaan vasstel wat werklik plaasgevind het.

Die fiktiewe RSG-radiodrama, *Kolskoot Visagie* (uitgesaai op 14 Junie 2018) deur , wat handel oor Barend Visagie en sy seun Willie se tragiese verhaal wat in 1948 in die Swinburnedistrik afspeel, is ook gegrond op die volkslegende.

## Verwysings
Norman Rockwell

**Norman Rockwell** (* 3 Februarie 1894 in New York, † 8 November 1978 in Stockbridge, Massachusetts) was 'n Amerikaanse skilder en illustreerder wat veral bekendheid verwerf het met sy titelblad-ontwerpe vir die tydskrif *The Saturday Evening Post*. Met dié illustrasies, wat oor 'n tydperk van byna vyf dekades ontstaan het, het Rockwell die alledaagse lewe van Amerikaners uitgebeeld. 

Rockwell was daarnaas 64 jaar lank verbonde aan die Amerikaanse Padvinder-beweging (*Boy Scouts of America*, kort BSA) en het gedurende dié tydperk nie net die vereniging se nuusblad ''Boys' Life* van titelblad-illustrasies voorsien nie, maar ook kalenders en ander publikasies ontwerp waarin die Padvinderseed en die Padvinderswet sentraal gestaan het.
duimnael|links|230px|*Seun met stereoskoop (1922)''
As 'n beurswenner van die *Art Students League* het Rockwell as 17-jarige sy eerste kontrak as vryskutkunstenaar met die uitgewery *Condé Nast* gesluit en daarna illustrasies vir 'n verskeidenheid tydskrifte voorsien. In 1916 het hy sy eerste titelblad-ontwerp vir *The Saturday Evening Post* geskilder en was daarna 47 jaar lank aan dié tydskrif verbonde. Altesaam 322 titelblaaie het hy in dié tydperk ontwerp. Tussen 1926 en 1976 het Rockwell daarnaas die amptelike Padvinderskalender van illustrasies voorsien.

Gedurende die Tweede Wêreldoorlog het sy werk patriotiese betekenis gekry toe hy aanplakbiljette vir die Kantoor vir Oorlogsinligting (*Office of War Information*) ontwerp het met uitbeeldings van die sogenaamde "Vier Vryhede".

As kunstenaar het Rockwell steeds 'n oog vir klein besonderhede gehad wat hy noukeurig vasgehou en op 'n realistiese manier uitgebeeld het. Sy motiewe en inspirasie het hy in die alledaagse lewe van Amerikaanse gesinne gevind, veral van dié in kleiner stedelike nedersettings, dikwels met 'n sin vir humor.

In 1977 het Rockwell die hoogste eerbewys in vredestye - die Vryheidsmedalje van die Amerikaanse president - uit die hand van president Gerald R. Ford ontvang.
Stephen Cole Kleene

**Stephen Cole Kleene** (hy het sy van self as *kleinie* uitgespreek) (5 Januarie 1909 – 25 Januarie 1994) was 'n Amerikaanse wiskundige. Hy was een van die studente van Alonzo Church, soos ook Alan Turing, Emil Post en ander, en is veral bekend as 'n grondlegger van die vertakking van wiskundige logika wat as berekenbaarheidsteorie bekend staan, wat later aangewend sou word om 'n grondslag vir teoretiese rekenaarwetenskap daar te stel. Kleene se werk onderlê die ondersoeke na watter funksies berekenbaar is. Verskillende wiskundige konsepte is na hom vernoem, soos die Kleene-hiërargie (wat versamelings na gelang van hul kompleksiteit klassifiseer), Kleene-algebra ('n deels-geordende semiring), die Kleene-ster ('n eenduidige operator op versamelings, ens.), Kleene se rekursiestellings (vir vastepunte op berekenbare funksies) en die Kleene-vastepuntstelling (omtrent 'n vastepunt van monotone funksies). Hy het belangrike bydraes gelewer tot wiskundige intuïsionisme, en in 1956 ook regulêre uitdrukkings ingevoer, wat 'n karakterreeks as 'n soekpatroon definieer.
Heinrich Böll

**Heinrich Theodor Böll** (* 21 Desember 1917 in Keulen; † 16 Julie 1985 in Kreuzau-Langenbroich) was een van die vernaamste skrywers van die naoorlogse Duitsland en wenner van die Nobelprys vir Letterkunde in 1972.

In sy omvangryke literêre werk, wat romans, kortverhale, radiotoneelstukke en talle politieke essays insluit, kyk hy – vanuit sy standpunt as kerkkritiese Rooms-Katoliek (in 1976 het hy uit die kerk bedank), morele agent, nonkonformis, oortuigde pasifis en kampvegter vir menseregte – krities en dikwels skerp satiries na die sosio-ekonomiese en politieke ontwikkelinge in die jong Wes-Duitse republiek. In sy latere lewe stel hy ook belang in die moeilike politieke situasie in Pole, die Sowjetunie en sommige Suid-Amerikaanse lande.

Daarnaas het Böll saam met sy vrou, Annemarie, talle werke van Britse, Ierse, Amerikaanse en Australiese skrywers in Duits vertaal en was ook as redakteur werksaam.

## Verwysings 
## Eksterne skakels
Algarve

duimnael|Die ligging van Algarve in Portugal.

**Algarve** is die mees suidelike streek van Portugal. Naas Lissabon en die Madeiraeilande, is dit ook die land se derde rykste streek. Die streek se hoofstad is Faro.

Algarve word in die noorde deur die provinsie Alentejo begrens, aan die oostekant deur die Rio Guadiana, 'n grensrivier met Spanje en aan die suide- en westekant deur die Atlantiese Oseaan.

Die naam Algarve is uit die tyd van die Moorse besetting van die Iberiese Skiereiland afkomstig, die streek is toe "Gharb al-Ândalus" of ook "die weste van Andalusië" genoem. Die Arabiese "Al-Gharb" beteken "die weste".

Algarve beslaan die hele breedte van die land se suidkus. Hierdie kusgebied het 'n belangrike internasionale toeristebestemming geword, wat met rotsagtige kuslandskappe en lang sandstrande spog. Die belangrikste stede is Portalegre, Évora, Beja, Faro en Lagos. Die belangrikste rivier in Algarve is die Rio Guadiana, wat gedeeltelik ook die grens met Spanje vorm. Die flora in die gebied, veral vetplante (sukkulente), is goed by hitte en droogtes aangepas.

## Fotogalery 

Lêer:Carvoeiro Rocks.jpg|Rotsformasies naby Carvoeiro.
Dona Ana Beach Lagos Algarve Portugal.png|Strand in Lagos.
Lêer:Centro de Lagos edited.jpg|Die historiese sentrum van Lagos.
Lêer:Igreja Santa Maria.jpg|Kerk van Santa Maria in Lagos.
Lêer:VRSA Center.jpg|Vila Real de Santo António.
Lêer:Cidade de Silves.jpg|Silves